Diari Oficial de la Generalitat Valenciana


Sumari del DOGV 4105, del 11-10-2001 (2001/9511)

Notificació a Herederos de Josefa Riquelme Almarcha, SA.
--------------------------------------------------------

### Dades del document

Número de DOGV
:   4105

Data del DOGV
:   11-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9511


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a Herederos de Josefa Riquelme Almarcha, SA. [2001/A9511]
  
Per acord de la presidenta de la Comissió Tècnica del Joc en els expedients administratius que després es detallaran, a l'empara del que disposen els articles 58 i 59 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, es notifica a la persona interessada que a continuació s'expressa l'acord següent:
  
«Vista la inscripció en el Registre d'Empreses Operadores de la Comunitat Valenciana que té Herederos de Josefa Riquelme Almarcha, número de registre 125.846, amb domicili al carrer Arturo Salvetti Pardo, número 32 d'Elx (Alacant), en la qual concorren els següents
  
- Antecedents de fets
  
1. Que amb data 21 d'octubre de 1997 la Comissió Tècnica del Joc autoritzà el canvi de denominació de l'empresa operadora que tenia la senyora Josefa Riquelme Almarcha per la seua defunció i que passà a denominar-se Herederos de Josefa Riquelme Almarcha, i en la dita autorització se li indicà que aquesta classificació tindria vigència fins que s'efectuara l'adjudicació de l'herència o, si no es feia, pel termini màxim de dos anys, comptats des de la defunció de l'anterior titular. Termini que acabà el 3 d'octubre de 1997, sense que es duguera a terme l'autorització esmentada.
  
2. Que la Comissió Tècnica del Joc, en data 25 de gener de 2000, acordà incoar un expedient de cancel·lació i extinció de la inscripció per incompliment del que estableix l'article 24.2.b del reglament vigent, i posar de manifest l'expedient pel termini de 10 dies.
  
3. Que l'interessat no ha al·legat res ni ha esmenat les deficiències.
  
- Fonament jurídic
  
1. Que aquesta Comissió Tècnica del Joc és competent per a resoldre l'assumpte a què es contrau el present expedient, que està determinada pel que estableix el Decret 25/1985, de 25 de juliol, que assigna a aquesta Conselleria les competències en matèria de jocs; el Decret 84/2000, de 6 de juny, del Govern Valencià, que aprova el Reglament Orgànic i Funcional de la Conselleria d'Economia, Hisenda i Ocupació, així com la Llei 4/1988, de 3 de juny, del Joc de la Comunitat Valenciana i el Decret 155/1998, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar
  
2. Que s'han complit tots els tràmits i requisits que són exigits pel Decret 155/1998, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar.
  
Vistos els textos legals mencionats i els altres de pertinent aplicació, la Comissió Tècnica del Joc en la reunió de data 31 de gener de 2001, acorda:
  
La cancel·lació i extinció de la inscripció en el Registre d'Empreses Operadores de la Comunitat Valenciana, de la qual és titular Herederos de Josefa Riquelme Almarcha, SA, número de registre 125.846. Els serveis territorials corresponents hauran de donar baixa les autoritzacions d'explotacions de màquina que tinga.»
  
S'expedeix el present edicte per a la notificació a la persona interessada, i se li comunica que contra aquesta resolució podrà interposar un recurs d'alçada, previ al contenciós administratiu, davant el conseller d'Economia, Hisenda i Ocupació, en el termini d'un mes i amb els requisits assenyalats en els articles 107 i següents de la Llei 4/1999, de modificació de la Llei de Règim Jurídic de les Administracions Públiques i del Procediment Administratiu Comú, de 26 de novembre de 1992.